十年 (電影)

《十年》係2015年上畫嘅港產片，由廖啟智、梁健平、周家怡、游學修、吳肇軒主演，由五位導演嘅五個故仔組成，包括郭臻嘅《浮瓜》、黃飛鵬嘅《冬蟬》、歐文傑嘅《方言》、周冠威嘅《自焚者》、伍嘉良嘅《本地蛋》。故仔係五位導演想像十年後嘅香港會變成點，雖然情節睇落好似幾荒謬，但可以令觀眾深切反思，被譽為「超現實警世預言書」。

呢套戲雖然只有少數戲院肯上畫，唔夠兩個月就全線落畫，但因為入座率高，最終累計票房超過600萬港紙，重攞埋第35屆香港電影金像獎最佳電影獎項。

因為內容涉及香港民主、人權、言論自由受威脅嘅現況，加上涉及包含香港獨立、民族自決等敏感政治話題，被指係香港社會嘅「預言書」。中國大陸全面封殺《十年》，唔准任何有關呢套戲嘅報導同評論，亦下令各大網站平台禁止直播、轉播金馬獎同香港電影金像獎實況。

《十年日本》
《十年台灣》
《十年泰國》

Google Play《十年》 點播重溫

2015年電影
港產片
中華人民共和國禁片